turjo4nis/wikipedia-bn-dump-20250701 huggingface dataset:
চেলো

চেলো বা ভায়োলনচেলো হল বেহালা প্রজাতির এক ধরনের বাদ্যযন্ত্র। এর চারটি স্ট্রিং, তথা উচু থেকে নিচু সি২, জি২, ডি৩ ও এ৩, স্বয়ংসম্পূর্ণ পঞ্চম সুরে ব্যবহৃত হয়। চেলোর জন্য সঙ্গীত মূলত বাস ক্লেফে লেখা হয়ে থাকে এবং উচ্চতর সুরের জন্য টেনর ক্লেফ ও ট্রেবল ক্লেফ ব্যবহৃত হয়।

চেলোবাদক বা ভায়োলনচেলোবাদক এই বাদ্যযন্ত্র বাজিয়ে থাকেন। চেলো প্রায়ই বেজ অংশের জন্য বাজানো হয়ে থাকে, চেম্বার সঙ্গীতে স্ট্রিং কোয়ার্টার ও অর্কেস্ট্রা স্ট্রিং অংশ উভয় ক্ষেত্রেই বাজানো হয়। চেলো সিমফনি অর্কেস্ট্রা ও চেম্বার সঙ্গীতদলে ব্যবহৃত হয়।

ব্যুৎপত্তি
চেলো নামটি ইতালীয় ভায়োলোনচেলো শব্দের শেষাংশ থেকে নেওয়া হয়েছে। ভায়োলোনচেলো শব্দের অর্থ হল "ছোট ভায়োলোন"। ভায়োলোন হল ভায়োল পরিবার বা বেহালা পরিবারের বড় আকারের প্রজাতি।

ইতিহাস
চেলো-আকৃতির বাদ্যযন্ত্রসহ বেহালা পরিবারের বাদ্যযন্ত্রসমূহ আনুমানিক ১৫০০ সালে বিকাশ লাভ করে। এই বাদ্যযন্ত্র পরিবার ভায়োলা দা গাম্বা পরিবার থেকে ভিন্ন। ধারণা করা হয় বেহালা পরিবার আনুমানিক ১৫৩০ সালে উত্তর ইতালিতে প্রথম পাওয়া যায়। সেখানে তিন আকৃতির বাদ্যযন্ত্র পাওয়া যায়, যেগুলোকে বর্তমান সময়ে বেহালা, ভায়োলা ও চেলো নামে ডাকা হয়। একটি বহুল প্রচলিত ভুল ধারণা হল, চেলো ভায়োলা দা গাম্বা থেকে উৎপত্তি লাভ করে, কিন্তু মূলত তা নয় বরং চেলো ভায়োলা দা গাম্বার পাশাপাশি অর্ধ-শতাব্দী ধরে বিদ্যমান রয়েছে। এখন পর্যন্ত বিদ্যমান সবচেয়ে প্রাচীন চেলো তৈরি করেছিলেন আন্দ্রেয়া আমাতি।

আধুনিক ব্যবহার

ঐকতান-বাদকদল
চেলো একটি আদর্শ সিমফনি অর্কেস্ট্রার অংশ। ঐকতান-বাদকদলে সাধারণত ৮ থেকে ১২ জন চেলোবাদক থাকে। একটি আদর্শ ঐকতান-বাদকদলে চেলো অংশ মঞ্চের বামে (শ্রোতাদের ডানে) সামনে এবং বেহালা অংশের বিপরীতে বসে থাকে। কিছু ক্ষেত্রে, ঐকতান-বাদকদলে বা সঙ্গীত পরিচালক বেহালা ও চেলো অংশে একে অপরের সাথে পরিবর্তন করে থাকেন। প্রধান বাদক সবসময় শ্রোতাদের সবচেয়ে কাছে বসেন।

একক
অসংখ্য চেলো কনসার্টে ঐকতান-বাদকদলে একক চেলো ব্যবহৃত হয়, তন্মধ্যে উল্লেখযোগ্য হল ভিভালদির ২৫, বোচ্চেরিনির ১২, হেইডনের তিনটি, সি. প. ই. বাখের তিনটি, সেন্ট-সান্সের দুটি, দ্ভোরাকের দুটি এবং রবার্ট শুলমান, লালো ও এলগারের একটি করে একক।

তথ্যসূত্র

বহিঃসংযোগ

 দ্য ভায়োলনচেলো ফাউন্ডেশন

চেলো
পশ্চিমা ধ্রুপদী সঙ্গীত বাদ্যযন্ত্র
বারোক বাদ্যযন্ত্র
ইতালীয় উদ্ভাবন
বিজয় এক্সপ্রেস

বিজয় এক্সপ্রেস (ট্রেন নং ৭৮৫/৭৮৬) বাংলাদেশ রেলওয়ে কর্তৃক পরিচালিত বাংলাদেশের একটি আন্তঃনগর ট্রেন। এটি চট্টগ্রামের চট্টগ্রাম রেলওয়ে স্টেশন থেকে  জামালপুর রেলওয়ে স্টেশন পর্যন্ত চলাচল করে। যাত্রাপথে ট্রেনটি ফেনী, কুমিল্লা, ব্রাহ্মণবাড়িয়া, কিশোরগঞ্জ,  ময়মনসিংহ ও জামালপুর জেলাকে সংযুক্ত করেছে।

বিজয় এক্সপ্রেস চট্টগ্রাম−জামালপুর রুটে চলাচলকারী প্রথম আন্তঃনগর ট্রেন। ২০২৩ সালের  ১ ডিসেম্বর থেকে জামালপুর পর্যন্ত বর্ধিত করার পূর্বে এটি চট্টগ্রাম রেলওয়ে স্টেশন থেকে ময়মনসিংহ রেলওয়ে স্টেশন পর্যন্ত চলাচল করতো । ২০১১ সালের ১৯শে ডিসেম্বর ট্রেনটি উদ্বোধন করা হয়। ট্রেনটির বেজ চট্টগ্রাম রেলওয়ে স্টেশন।

সময়সূচী 
বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ রইলো।

যাত্রাবিরতি 
চলতে পথে বিজয় এক্সপ্রেস ট্রেনটি

নিম্মুক্ত স্টেশনে যাত্রা বিরতি করে।

 ভাটিয়ারী
 ফেনী জংশন
 লাকসাম জংশন
 কুমিল্লা
 আখাউড়া জংশন
 ভৈরব বাজার জংশন
 সরারচর রেলওয়ে স্টেশন
 কিশোরগঞ্জ রেলওয়ে স্টেশন
 আঠারবাড়ী রেলওয়ে স্টেশন
 গৌরীপুর জংশন
 ময়মনসিংহ জংশন রেলওয়ে স্টেশন
 পিয়ারপুর রেলওয়ে স্টেশন
 জামালপুর টাউন জংশন রেলওয়ে স্টেশন

রোলিং স্টক 
এই ট্রেনে সাধারণত ২৯০০ শ্রেণীর লোকোমোটিভ ব্যবহার করা হয়। ট্রেনটি উদ্বোধন হওয়ার পর থেকে ২০২২ সাল পর্যন্ত পুরনো ভ্যাকুয়াম কোচে চলাচল করতো। বর্তমানে ট্রেনটি সোনার বাংলা এক্সপ্রেস এর অবমুক্ত লাল সবুজ পিটি ইনকা কোচে চলাচল করছে।

তথ্য সুত্র

বাংলাদেশের নামযুক্ত যাত্রীবাহী ট্রেন
২০১৪-এ চালু রেল পরিষেবা
যাত্রাবালা (রূপবানে নাচে কোমর দুলাইয়া)

যাত্রাবালা, ২০০৭ সালে প্রকাশিত একটি আধুনিক বাংলা পপ সংগীত। খেমটা তালের সংগীত বা গানটি রূপবানে নাচে কোমর দুলাইয়া নামে সর্বাধিক প্রচারিত ও জনপ্রিয়।  শাহান কবন্ধের গীতিতে মিলা ইসলামের গাওয়া এই গানের সুর ও সংগীত আয়োজন করেছিলেন ফুয়াদ আল মুক্তাদির। গানটি  স্টুডিও অ্যালবাম 'ফুয়াদ ফিচারিং মিলা চ্যাপ্টার ২' এর অন্তর্গত।

পটভূমি 
প্রাথমিকভাবে জানে আলমের জনপ্রিয় গান একটি গন্ধমের লাগিয়া', 'রিমিক্স' করার জন্য ফুয়াদ আল মুক্তাদির একটি সংগীত আয়োজন করেছিলেন। গানটা পুনর্নির্মাণের জন্যে জানে আলমের লিখিত সম্মতি পাওয়া যাবেনা মর্মে এই গানের প্রকাশক সংস্থা জি-সিরিজ একটি গন্ধমের লাগিয়া' গানের পুনর্নির্মাণে আগ্রহী ছিলনা। ফুয়াদ তার তৈরী করা সুরটি নতুন গানে ব্যবহারের জন্য শাহান কবন্ধকে গান লেখার অনুরোধ করেছিলেন। পরবর্তীতে শাহান কবন্ধের রচিত 'রূপবানে নাচে কোমর দুলাইয়া' গীতির উপর ফুয়াদ তার তৈরীকৃত সুর আরোপ করেন।

মুক্তিলাভ 
অক্টোবর, ২০০৭ সালে অডিও প্রকাশনা সংস্থা জি-সিরিজের ব্যানারে 'ফুয়াদ ফিচারিং মিলা চ্যাপ্টার ২' অ্যালবামের চার নম্বর গান হিসেবে সিডি ফরম্যাটে প্রকাশিত হয়েছিল। মিলা ইসলাম এই গানের মিউজিক ভিডিও নিজস্ব ইউটিউব চ্যানেল হতে ১০ ফেব্রুয়ারি, ২০১০-এ অবমুক্ত করেন। চলচ্চিত্রের সংস্করণটি ৭ আগস্ট, ২০০৮ তারিখে প্রেক্ষাগৃহে এবং ১৬ সেপ্টেম্বর, ২০১৮ তারিখে জি-সিরিজের ইউটিউব চ্যানেলে অবমুক্ত করা হয়।

জনপ্রিয়তা ও চলচ্চিত্রে ব্যবহার 
অ্যালবাম প্রকাশের এক মাসের মধ্যে এই গান জনপ্রিয় হয়। গানটি এফএম বেতার, স্যাটেলাইট টেলিভিশনের সংগীতানুষ্ঠানে বহুবার সম্প্রচারিত হয়। মিলা ইসলাম বিভিন্ন অনুষ্ঠানে এই গান গেয়ে গানটির জনপ্রিয়তা বাড়িয়েছেন। জনপ্রিয়তার নিরিখে গানটি বাংলা চলচ্চিত্রেও স্থান করে নেয়। ২০০৮ সালে তোমাকে বৌ বানাবো চলচ্চিত্রে এই গানের ব্যবহার করা হয়েছে। চলচ্চিত্রে এই গানের চিত্রায়ণে শাবনূর ও মিশা সওদাগর অভিনয় করেছেন।

তথ্যসূত্র 

বাংলা চলচ্চিত্রের গান
বাংলা ভাষার গান
বাংলাদেশী সঙ্গীত
জয়নাল আবেদীন (দ্ব্যর্থতা নিরসন)

জয়নাল আবেদীন বলতে যাদেরকে বোঝানো হতে পারে:
 জয়নাল আবেদীন, (১৯৩৭-২০১৭) একজন ভাষাসৈনিক, সাংবাদিক, সাহিত্যিক ও চলচ্চিত্র ব্যক্তিত্ব ছিলেন।
 জয়নাল আবেদীন (মেহেরপুরের রাজনীতিবিদ), মেহেরপুর-১ আসনের নবম জাতীয় সংসদ সদস্য। বাংলাদেশ আওয়ামীলীগের একজন রাজনীতিবিদ।
 জয়নাল আবেদিন (রাজনীতিবিদ), বাংলাদেশ জাতীয়তাবাদী দলের রাজনীতিবিদ ও ফেনী-২ আসনের প্রাক্তন সংসদ সদস্য।

আরও দেখুন 

 জয়নুল আবেদিন –(২৯ ডিসেম্বর ১৯১৪ - ২৮ মে ১৯৭৬) বিংশ শতাব্দীর একজন বিখ্যাত বাঙালি চিত্রশিল্পী।
 জয়নুল আবেদিন সংগ্রহশালা – বাংলাদেশের ময়মনসিংহ শহরে অবস্থিত। এটি বাংলাদেশ জাতীয় জাদুঘর পরিচালিত একটি সংগ্রহশালা। 
 জয়নুল আবেদিন সরকার –লালমনিরহাট-১ আসনের সাবেক সাংসদ। জাতীয় পার্টির নেতা। ১৩ ডিসেম্বর ২০১৭ সালে তিনি মারা যান।
 জয়নুল আবদিন ফারুক –একজন বাংলাদেশ জাতীয়তাবাদী দলের রাজনীতিবিদ এবং নোয়াখালী -২ ও নোয়াখালী -১ আসনের সাবেক সংসদ সদস্য। 
 জয়নাল আবেদীন মহাবিদ্যালয়, টাকাটুকিয়া –বাংলাদেশের সুনামগঞ্জ জেলার তাহিরপুর উপজেলার একটি কলেজ।
জয়নাল আবেদীন (মেহেরপুরের রাজনীতিবিদ)

মোঃ জয়নাল আবেদীন বাংলাদেশের মেহেরপুর জেলার একজন রাজনীতিবিদ। বাংলাদেশ আওয়ামীলীগের নেতা ও মেহেরপুর-১ আসনের সাবেক সংসদ সদস্য।

প্রাথমিক জীবন 
জয়নাল আবেদীন ১ জানুয়ারি ১৯৫৪ সালে মেহেরপুর জেলার সদর উপজেলায় জন্মগ্রহণ করেন।

রাজনৈতিক ও কর্মজীবন 
জয়নাল আবেদীন বাংলাদেশ আওয়ামীলীগের একজন রাজনীতিবিদ। তিনি মেহেরপুর-১ (মেহেরপুর সদর–মুজিবনগর) আসন থেকে ২০০৮ সালে নির্বাচিত সাবেক সংসদ সদস্য। নবম জাতীয় সংসদে তিনি বাণিজ্য মন্ত্রণালয় সম্পর্কিত স্থায়ী কমিটির সদস্য ছিলেন।

তথ্যসূত্র 

মেহেরপুর জেলার রাজনীতিবিদ
বাংলাদেশ আওয়ামী লীগের রাজনীতিবিদ
১৯৫৪-এ জন্ম
নবম জাতীয় সংসদ সদস্য
জীবিত ব্যক্তি
হলিডে (সংবাদপত্র)

হলিডে একটি ইংরেজি ভাষার সাপ্তাহিক সংবাদপত্র যা বাংলাদেশ থেকে প্রতি শুক্রবার প্রকাশিত হয়। প্রখ্যাত সাংবাদিক এনায়েতুল্লাহ খান ১৯৬৫ সালে প্রকাশ শুরু করেন।

ইতিহাস 
হলিডে পূর্ব পাকিস্তানের অন্যতম প্রভাবশালী সাপ্তাহিক সংবাদপত্র ছিল এবং এটি পাকিস্তানি শাসনামলের বিরুদ্ধে স্পষ্টবাদী অবস্থানের জন্য বিখ্যাত ছিল।  স্বাধীন বাংলাদেশে এটি শেখ মুজিবুর রহমান সরকারের কট্টর সমালোচক ছিল  এবং ১৯৭৫ সালে কিছুদিন নিষিদ্ধ ছিল সংবাদপত্রটি। ১৯৯০ এর দশক থেকে কাগজটির সার্কুলেশন উল্লেখযোগ্য হারে হ্রাস পেতে শুরু করে। বাংলাদেশ জাতীয়তাবাদী দলের রাজনৈতিক মতাদর্শ লালন করে।

আরও দেখুন 

 দ্য ডেইলি স্টার
 দ্য ফাইন্যান্সিয়াল এক্সপ্রেস
 ডেইলি সান

তথ্যসূত্র 

বাংলাদেশের ইংরেজি ভাষার সংবাদপত্র
ঢাকার সংবাদপত্র
১৯৬৫-এ পূর্ব পাকিস্তানে প্রতিষ্ঠিত
বাংলাদেশের সাপ্তাহিক পত্রিকা
ইনস্টিটিউট অব চার্টার্ড সেক্রেটারিজ অব বাংলাদেশ

ইনস্টিটিউট অব চার্টার্ড সেক্রেটারিজ অব বাংলাদেশ (আইসিএসবি) চার্টার্ড সেক্রেটারি অ্যাক্ট ২০১০ এর অধীনে ২০১০ সালে প্রতিষ্ঠিত। বাংলাদেশের কোম্পানি সচিবদের প্রশিক্ষণের জন্য একটি পাবলিক ইনস্টিটিউট। এ ইনস্টিটিউট একটি সংবিধিবদ্ধ সংস্থা, যা বাংলাদেশ সরকারের বাণিজ্য মন্ত্রণালয়ের অধীনে চলে।

ইতিহাস 
ইনস্টিটিউট অফ চার্টার্ড সেক্রেটারি অ্যান্ড ম্যানেজারস অফ বাংলাদেশ (আইসিএসএমবি), একটি জাতীয় পেশাদার ইনস্টিটিউট, ১৯৯৪ সালের জুলাই মাসে কোম্পানিজ আইন ১৯৯৪ এর লাইসেন্সে প্রতিষ্ঠিত হয়েছিল। এরপরে, জুন ২০১০-তে সংসদ সর্বসম্মতিক্রমে চার্টার্ড সেক্রেটারি বিল ২০১০ পাস করে। ২০১০ সালের ১ জুন, ইনস্টিটিউট অব চার্টার্ড সেক্রেটারীজ অব বাংলাদেশ (আইসিএসবি) এর পর থেকে চার্টার্ড সেক্রেটারি অ্যাক্ট, ২০১০-এর অধীনে একটি সংবিধিবদ্ধ সংস্থাতে রূপান্তরিত হয়েছে। বাংলাদেশের চার্টার্ড সেক্রেটারি ইনস্টিটিউটটি ১৩ জন নির্বাচিত সদস্য এবং বাংলাদেশ সরকারের ৫ জন মনোনীত কাউন্সিল দ্বারা পরিচালিত হয়। আইপিএসবি জাতীয় পুরস্কার ২০১৪ কর্পোরেট গভর্নেন্স এক্সিলেন্সের জন্য ২০১৫ নভেম্বর মাসে অনুষ্ঠিত হয়েছিল এবং তৃতীয় আইসিএসবি জাতীয় পুরস্কারের জন্য কর্পোরেট পর্ষদ সোনারগাঁও হোটেলে ২৪ শে ডিসেম্বর, ২০১৬ সালে অনুষ্ঠিত হয়।

প্রশিক্ষণ কোর্স 
চার্টার্ড সেক্রেটারিয়াল কোর্সটি আইসিএসবি ইনস্টিটিউট কর্তৃক প্রদত্ত সর্বাধিক পেশাদার ডিগ্রি। সিএস কোর্সে ৫ টি সেমিস্টারে আড়াই বছরের কোর্স চলাকালীন ১৮ টি পেপার থাকে। প্রতিটি কাগজে 100 নম্বর রয়েছে। এটি এক বছরের মধ্যে দু'বার কোর্স অফার করে, জানুয়ারী থেকে ডিসেম্বর মাসে জুন সেশন এবং জুলাই-ডিসেম্বরের অধিবেশন জুনে।  শিক্ষার্থীর হ্যান্ডবুকটিতে এর একাডেমিক পেশাদার কোর্সের বিশদ রয়েছে। সচিবালয় মানও বজায় থাকে।

অন্যান্য পেশাদার সংস্থার সাথে তুলনা 
আইসিএসবির মূল কাজটি হলো বাংলাদেশের ব্যাংক, বীমা এবং অন্যান্য আর্থিক প্রতিষ্ঠানে কর্পোরেট প্রশাসন নিশ্চিত করার জন্য পেশাদার তৈরি করা। বাংলাদেশে, ইনস্টিটিউট অব চার্টার্ড অ্যাকাউন্ট্যান্টস অব বাংলাদেশ, ইনস্টিটিউট অফ কস্ট এন্ড ম্যানেজমেন্ট অ্যাকাউন্টেন্টস্ অব বাংলাদেশ, বাংলাদেশ ইনসিওরেন্স একাডেমি এবং আইসিএসবি নিজে দেশের আর্থিক সেবা শিল্পের জন্য যথাক্রমে চার্টার্ড অ্যাকাউন্ট্যান্টস, কস্ট অ্যান্ড ম্যানেজমেন্ট অ্যাকাউন্ট্যান্টস, চার্টার্ড বিমাকারক এবং চার্টার্ড সেক্রেটারি তৈরি করে।

আন্তর্জাতিক অধিভুক্তি 
ইনস্টিটিউটের নিম্নলিখিত সংস্থার সাথে সম্পর্কিত রয়েছে:

 কর্পোরেট সচিব আন্তর্জাতিক সংস্থা (সিএসআইএ)

তথ্যসূত্র

বহিঃসংযোগ 
 আইসিএসবি-এর অফিসিয়াল ওয়েবসাইট

বাংলাদেশের সরকারি সংস্থা
বাণিজ্য মন্ত্রণালয় (বাংলাদেশ)
২০১০-এ প্রতিষ্ঠিত সরকারি সংস্থা
বাংলাদেশ ভিত্তিক পেশাদার সমিতি
হাজ্জাজ ইবনে ইলাত

হাজ্জাজ ইবন ইলাত  রাসুল একজন বিশিষ্ট সাহচার্য ও সাহাবা ছিলেন ।তিনি ধনী ব্যক্তি ছিলেন । মক্কা বিজয়ের দিন খালিদ বিন ওয়ালিদের নেতৃত্বে ইসলামের পতাকা বহন করেছিনেল ।

নাম ও বংশ পরিচয়
হাজ্জাজ ইবনে ইলাতের মূলনাম হল হাজ্জাজ । তার ডাকনাম আবু কিলাব মতান্তরে আবু মুহাম্মাদ ও আবু আবদুল্লাহ ।তার পিতার নাম ইলাত ইবন খালিদ । বনী সুলাইম গোত্রের সন্তান।

ইসলাম গ্রহণ 
ইবন সাদ বলেন, রাসূল  যখন খাইবার প্রান্তে তখন তিনি রাসুল নিকট গিয়ে হয়ে ইসলাম গ্রহণ করেন । তারপর মদীনায় বসতি স্থাপন করেন।

ইবন আব আদ-দুনিয়া ‘হাওয়াতিফুল জিন’ গ্রন্থে বর্ণনা করেন, তিনি একটি কাফিলার সাথে মক্কায় যাচ্ছেন। একটি নির্জন ভীতিজনক উপত্যকায় রাত হলে তারা ভীত-সন্ত্রস্ত হয়ে পড়ে। হাজ্জাজ রাত জেগে তার কাফেলা পাহারা দিচ্ছিলেন ।তিনি গভীর রাতে এই অদৃশ্য হতে সুরা আর রাহমান এর ৩৩ নং আয়াতটি শুনতে পান । এবং এই ঘটনায় প্রভাবিত হয়ে পরবর্তীতে মদিনা অথবা খায়বার প্রান্তে উপস্থিত হয়ে রাসুল এর নিকট ইসলাম গ্রহণ করেন ।

"ওহে জিন ও মানবজাতি! আকাশ মন্ডলী ও পৃথিবীর সীমা তোমরা যদি অতিক্রম করতে পার, অতিক্রম কর! কিন্তু তোমরা তা পারবে না শক্তি ছাড়া"। (সূরা আর রাহমান-৩৩)।

যুদ্ধে অংশগ্রহণ 
খাইবার যুদ্ধের অল্প কিছুদিন পূর্বে হাজ্জাজ ইসলাম গ্রহণ করেন। এ যুদ্ধেই তিনি সর্বপ্রথম মুসলিম বাহিনীর সাথে যোগ দেন। মক্কা বিজয়ের সময় তিনি মদীনার বাইরে ছিলেন, রাসূল মক্কা অভিযানের সিদ্ধান্ত গ্রহণ করলে তাকে খবর পাঠিয়ে মদীনায় নিয়ে আসেন । মক্কা বিজয়ের দিন হযরত খালিদ ইবন ওয়ালীদ ১০০০ সৈন্যের একটি বাহিনী নিয়ে বনী সুলাইমের পথে মক্কায় প্রবেশ করেন। এই বাহিনীতে আব্বাস ইবনে মিরদাস, খুফাফ ইবনে নুদবাহ ও হাজ্জাজ ইবনে ইলাত- এ তিনজন তিনটি পতাকা বহন করেন ।

হাজ্জাজ ছিলেন ধনী ব্যক্তি। তিনি মক্কা থেকে তার সকল সম্পদ সরিয়ে আনতেও সক্ষম হয়েছিলেন। মদীনায় তিনি নিজের জন্য একটি বাড়ী ও একটি মসজিদ নির্মাণ করেন।

মৃত্যু 

তার মৃত্যুকাল সম্পর্কে দুটি বর্ণনা আছে। একটি মতে তিনি উমার ফারুকের খিলাফতকালের প্রথম দিকে মৃত্যুবরণ করেন ।তবে অন্য একটি মতে তিনি হযরত আলী  ও আয়িশার  মধ্যে সংঘটিত উটের যুদ্ধে/উষ্ট্রের যুদ্ধে শাহাদাত বরণ করেন । এটি নির্ভরযোগ্য নয়,এই যুদ্ধে তার ছেলে মৃত্যুবরণ করেন ।

তথ্যসূত্র 

পুরুষ সাহাবা
৬৩৫-এ মৃত্যু
জেই রদ্রিগেজ

জাই রদ্রিগেজ (জন্ম  জুন ২২, ১৯৭৯) হলো  একজন অ্যামেরিকান  অভিনেতা  ও সংগিতাজ্ঞ, তিনি বেশিরভাগ  পরিচিত সাংস্কৃতিক নির্দেশনার জন্য। তিনি অনেক বই সহরচনা করেছেন  তার অপূর্ব দৃষ্টি ও ক্ষমতা  দিয়ে৷ রদ্রিগেজ ২০১২ থেকে ২০১৩ পর্যন্ত আমেরিকান ব্রডকাস্টিং কোম্পানির সিটকম মালিবু কান্ট্রি টিভিতে  পুংলিঙ্গ (ইংরেজি: Geoffrey)   চরিত্রে অভিনয় করেছিলেন।

ব্যক্তিগত জীবন
রদ্রিগেজ  পুয়ের্তো রিকান এবং ইতালিয়ান বংশোদ্ভূত।  তিনি এগারো বছর বয়স থেকেই সুসমাচারের সঙ্গীত পরিবেশন করেছিলেন এবং নিউইয়র্কের সায়োসেটের বোসস কালচারাল আর্ট সেন্টারে সংগীত থিয়েটার অধ্যয়ন করেছেন। (এখন সেটাকে আর্টস লং আইল্যান্ড হাই স্কুল বলা হয়)। তিনি স্মিথটাউন ক্রিশ্চিয়ান স্কুল এবং স্মিথটাউন উচ্চ বিদ্যালয়েও পড়াশোনা করেছেন।  (বর্তমান - স্মিথটাউন ওয়েস্ট) সেখানে তিনি বিভিন্ন নাটকে অভিনয় করেছেন।

পেশা

অভিনয়
রদ্রিগেজ  একজন  পর্যায় অভিনেতা  ও  গায়ক,  তাকে বেশিরভাগ  মানুষ টরন্টো অভিনেতাদের ভূমিকার জন্য চিনে থাকে।
 তিনি লিংকন সেন্টারে বাটারে স্পিনিং সহ বেশ কয়েকটি নাটকে অভিনয় করেছেন। ২০১৫ সালে  তিনি নিজের একটি নাইট স্টেজ শো তৈরি করেছিলেন এবং পরিবেশন করেছিলেন, "জয় রডরিগেজ: এক্সপোজড।  "   এক্সপোজড  রদ্রিগেজের জীবনের গল্প বলেন। তাঁর কর্মকাণ্ড  অসাধারণ দৃষ্টিতে  সহশিল্পী টেড অ্যালেন এবং কারসন ক্রেসেলি তারা নিজেরাই উপস্থিত হয়ে দেখেছেন৷

১৯৯৩ সালের নভেম্বরে রডরিগেজ দিনকালের নাটক অল মাই চিলড্রেনের একটি পর্বে হাজির হয়েছিলেন৷  ২০০৫ সালের আগস্ট মাসে তিনি দুই দিনের অতিথি  হয়ে এ বি সিতে তিনি উপস্থিত হন। সেই দিন  নাটক  অন লাইফ টু লাইফ করেন।

নভেম্বর ২০০৫, চিত্রগ্রহণের সময় কিছু সময় অসাধারণ   দৃষ্টি নিয়ে , তিনি তিন মাস আঁড়াআঁড়ি ভাবে দ্য প্রডিউসারদের কাস্টে  যোগ দিয়েছিলেন ও  তিনি কারম্যান ঘিয়ার চরিত্রে অভিনয় করেছিলেন।  ২০০৫ এর প্রযোজক সিনেমায় তিনি সাবু-র  চরিত্রে অভিনয় করেছিলেন।

আগস্ট ২০০৭, রদ্রিগেজ নাট্য সিরিজ নিপ অথবা  টাক অভিনীত অতিথির চরিত্রে অভিনয় করেছেন, তিনি ছাজ ডার্লিংয়ের চরিত্রে অভিনয় করেছেন।

মার্চ ২০১০ সালে , মিউজিক ভিডিওতে রদ্রিগেজ বেতারে সংবাদ প্রচারক  হিসাবে উপস্থিত হয়েছিলেন৷

ফেব্রুয়ারি ২০১১ সালে , রদ্রিগেজ এবিসি সিরিজের একটি পর্বে উপস্থিত ছিলেন৷

মার্চ ২০১১ সালে , এনবিসিতে Rodriguez এর উপস্তিত হয়ে Harry's Law এর একটি পর্ব নির্মাণ করেন, এর টাইটেল ছিল  "Send in the Clowns".

২০১১ সালের নভেম্বরে, রদ্রিগেজ হাউ আই মেট ইওর মাদার  চলচ্চিত্রে টম চরিত্রে অভিনয় করেন।

রদ্রিগেজ নিয়মিত লস অ্যাঞ্জেলেসের দ্য গ্রাউন্ডিং থিয়েটারে কুকিন 'উইথ গ্যাস, দীর্ঘকাল ধরে চলমান সমস্ত ইম্প্রুভ শোতে অভিনয় করেন অতিথি হিসেবে।

এপ্রিল ২০১২ সালে,  বোনেস টিভি সিরিজে থিও এলেক্স নরমান  চরিত্রে দ্য ডোন্ট ইন দ্য ডু পর্বে অভিনয় করেন।

২০১২ ও ২০১৩ সালে মালিবু কান্ট্রি টিভিতে রেগুলার সিরিজে জিওফ্রাই চরিত্রে অভিনয় করেন।

আগস্ট ২০১৪, রদ্রিগেজ 'রিচি ভ্যালেন্টাইন' হিসাবে উপস্থিত হন  দ্য দিগন্তে (ওয়েব সিরিজ) |

চলচ্চিত্রের তালিকা

তথ্যসূত্র

১৯৭৯-এ জন্ম
জীবিত ব্যক্তি
মার্কিন টেলিভিশন ব্যক্তিত্ব
মার্কিন চলচ্চিত্র অভিনেতা
এমি পুরস্কার বিজয়ী
নিউ ইয়র্কের অভিনেতা
গে অভিনেতা
মার্কিন টেলিভিশন অভিনেতা
২১শ শতাব্দীর মার্কিন অভিনেতা
ইতালীয় বংশোদ্ভূত মার্কিন ব্যক্তি
প্রাইমটাইম এমি পুরস্কার বিজয়ী
ইটা

ইটা (বড়হাতের অক্ষর Η ছোটহাতের অক্ষর η ; ETA  বা  তাই  ) হ'ল গ্রীক বর্ণমালার সপ্তম অক্ষর। মূলত একটি ব্যঞ্জনবর্ণ / h / বোঝায়, প্রাচীন গ্রীকের ধ্রুপদী অ্যাটিক উপভাষায় এর শব্দটির মানটি একটি দীর্ঘ স্বর যা উত্থাপিত হয়েছিল  হেলেনিস্টিক গ্রিক ভাষায়, এই প্রক্রিয়াটি ইয়োটাসিজম নামে পরিচিত।

প্রাচীন অ্যাটিক সংখ্যা পদ্ধতিতে (হ্যারোডিয়ানিক বা অ্যাক্রোফোনিক সংখ্যা), ১০০ সংখ্যা বোঝায়, কারণ এটি হিকাতন এর শুরুতেই ছিল। আর প্রাচীন হিকাতন বানান = একশত । গ্রিক সংখ্যার পরবর্তী ব্যবস্থায় এর মান হয় ৮।

এটা ফিনিশীয় লিপির হেথ  থেকে প্রাপ্ত। এটা থেকে যে চিঠিগুলি উঠেছিল সেগুলির মধ্যে লাতিন এইচ এবং সিরিলিক বর্ণ И অন্তর্ভুক্ত রয়েছে।

ইতিহাস 

অক্ষরের আকৃতি 'এইচ' মূলত বেশিরভাগ গ্রিক উপভাষার শব্দ ইংরেজি এইচ শব্দটির প্রতিনিধিত্ব করতে ব্যবহৃত হয়েছিল, এটি একটি অঘোষ কণ্ঠনালীয় ঊষ্মধ্বনি । খ্রিস্টপূর্ব ৮ম শতাব্দীতে এট্রুস্কান এবং অন্যান্য পুরাতন ইটালিক বর্ণমালা দ্বারা এই ফাংশন ধার করা হয়েছিল, যা গ্রিক বর্ণমালার ইউবিয়ান ফর্মের উপর ভিত্তি করে ছিল। এটি লাতিন বর্ণমালার এইচ অক্ষর জন্ম দেয়।

ইটাসিজম 
গ্রীসে প্রচলিত ক্ল্যাসিকাল ভাষায় ''ইটা'' শব্দটা উঠে আসে একাধিক অন্যান্য স্বতন্ত্র স্বরবর্ণের সঙ্গে মিশে গিয়ে, যাকে বলে আইওটাসিজম বা ইটাসিজম থেকে।

ইটাসিজম আধুনিক গ্রিক ভাষায় অব্যাহত রয়েছে, যেখানে বর্ণটির নামটি উচ্চারণ করা হয়  এবং শব্দটি / i / উপস্থাপন করে। এই ফাংশনটি কয়েকটি অন্যান্য অক্ষর ( ι, υ ) এবং ডিগ্রাফগুলি (ει, οι) এর সাথে ভাগ করে, যা সমস্ত একইভাবে উচ্চারিত হয়। এই ঘটনাকে বড় আকারে আইওটাসিজম বলা হয়।

সিরিলিক লিপি 
সিরিলিক লিপিতে ইটা থেকে শব্দ ধার করা হয়েছিল, যেখান থেকে সিরিলিক অক্ষর И এসেছে।

আরও দেখুন 
 স্বরবর্ণ
 ব্যঞ্জনবর্ণ
 বাংলা বর্ণমালা
 বাংলা বর্ণমালা
 ইংরেজি বর্ণমালা
 আরবি বর্ণমালা
 গ্রীক বর্ণমালা
 ফিনিশীয় বর্ণমালা
 লাতিন বর্ণমালা
 সিরিলীয় বর্ণমালা
 আন্তর্জাতিক ধ্বনিমূলক বর্ণমালা
 বাংলা ব্যঞ্জনবর্ণ
 বাংলা স্বরবর্ণ
 লিখন পদ্ধতিসমূহের তালিকা
 ইউনিকোড

তথ্যসূত্র 

গ্রিক অক্ষর
স্বরবর্ণ
চাঁপাইনবাবগঞ্জ

চাঁপাইনবাবগঞ্জ হলো বাংলাদেশের চাঁপাইনবাবগঞ্জ জেলার একটি জেলা শহর। এ শহর মহানন্দা নদীর তীরে অবস্থিত এবং চাঁপাইনবাবগঞ্জ জেলা ও চাঁপাইনবাবগঞ্জ সদর উপজেলার প্রশাসনিক সদর। এর মোট আয়তন  এবং জনসংখ্যা ২,০১০,০০ জন। চাঁপাইনবাবগঞ্জে প্রচুর আম পাওয়া যায় এবং এখানে দেশের সবচেয়ে বড় আমের বাজার বসে বলে একে আমের রাজধানী বলা হয়ে থাকে। চাঁপাইনবাবগঞ্জ সড়ক ও রেলপথে রাজশাহী এবং ঢাকাসহ বাংলাদেশের অন্যান্য শহরের সাথে সংযুক্ত।

ইতিহাস 
২০০১ সালের ১লা আগস্ট সরকারিভাবে নবাবগঞ্জের নাম পরিবর্তন করে চাঁপাইনবাবগঞ্জ করা হয়। পূর্বে এই এলাকা নবাবগঞ্জ নামে পরিচিত ছিল। চাঁপাইনবাবগঞ্জ নামকরণ সম্পর্কে জানা যায়, প্রাক-ব্রিটিশ আমলে এ অঞ্চল ছিল মুর্শিদাবাদের নবাবদের বিহারভূমি এবং এর অবস্থান ছিল বর্তমান সদর উপজেলার দাউদপুর মৌজায়। নবাবরা (বিশেষ করে নবাব আলী বর্দি খানের নাম পাওয়া যায়) তাদের পাত্র-মিত্র ও পরিষদ নিয়ে এখানে শিকার করতে আসতেন বলে এ স্থানের নাম হয় নবাবগঞ্জ। চাঁপাইনবাবগঞ্জ নামের ইতিবৃত্ত নবাব আমলে মহেশপুর গ্রামে চম্পাবতী মতান্তরে ‘চম্পারানী বা চম্পাবাঈ’ নামে এক সুন্দরী বাঈজী বাস করতেন। তার নৃত্যের খ্যাতি আশেপাশে ব্যাপকভাবে ছড়িয়ে পড়ে এবং তিনি নবাবের প্রিয়পাত্রী হয়ে ওঠেন। তার নামানুসারে এই জায়গার নাম ‘চাঁপাই”। এ অঞ্চলে রাজা লখিন্দরের বাসভূমি ছিল। লখিন্দরের রাজধানীর নাম ছিল চম্পক। চম্পক নাম থেকেই চাঁপাই। ভাষাবিদ ড. মুহম্মদ শহীদুল্লাহর (১৮৮৫-১৯৬৯ খ্রি) বাংলা সাহিত্যের কথা গ্রন্থের প্রথম খণ্ডে বর্ণিত লাউসেনের শত্রুরা জামুতিনগর দিয়ে গৌড়ে প্রবেশ করে। বর্তমান ভোলাহাট উপজেলার জামবাড়িয়া পূর্বে জামুতিনগর নামে পরিচিত ছিল। এসবের ওপর ভিত্তি করে কোনো কোনো গবেষক চাঁপাইকে বেহুলার  শ্বশুরবাড়ি চম্পকনগর বলে স্থির করেছেন এবং মত দিয়েছেন যে, চম্পক নাম থেকেই চাঁপাই নামের উৎপত্তি হয়েছে ।

ভূগোল 
রাজধানী ঢাকা থেকে ৩২০ কিলোমিটার পশ্চিমে এবং রাজশাহী থেকে প্রায় ১০০ কিলোমিটার পশ্চিম দিকে চাঁপাইনবাবগঞ্জ অবস্থিত। এটি ২৪º২৫΄ উত্তর অক্ষাংশ থেকে ২৪º৪৩΄ উত্তর অক্ষাংশ পর্যন্ত এবং ৮৮º০৫΄ পূর্ব দ্রাঘিমাংশ থেকে ৮৮º২৬΄ দ্রাঘিমাংশে অবস্থিত। এর মোট আয়তন ৩২.৯০ বর্গকিলোমিটার।

জনসংখ্যা
২০১১ সালের আদমশুমারী অনুযায়ী চাঁপাইনবাবগঞ্জের মোট জনসংখ্যা ১৮০,৭৩১ জন। যার মধ্যে ৮৬,০১২ জন পুরুষ এবং ৯৪,৭১৯ জন মহিলা। জনসংখ্যার ঘনত্ব প্রতি বর্গ কিলোমিটারে ৫,৪৯৩ জন লোক বসবাস করে। নারী পুরুষের লিঙ্গ অনুপাত ৯৬ঃ১০০। এ শহরের মোট খানা রয়েছে ৩৯৪২২টি এবং সাক্ষরতার হার ৬০.৮% (৭ বছরের উর্দ্ধে)।

তথ্যসূত্র

বাংলাদেশের নগর
চাঁপাইনবাবগঞ্জ
আর্কেডিয়া শিক্ষা কেন্দ্র

আর্কেডিয়া শিক্ষা কেন্দ্র বাংলাদেশের ঢাকার কেরানীগঞ্জ উপজেলার দক্ষিণ কানারচরে ধলেশ্বরী নদীর তীরে অবস্থিত। এটি একটি উভচর কাঠামোর ইমারত। ইমারতটি যে এলাকায়, সেটি বছরের কয়েক মাস থাকে পানির নিচে। যখন পানি আসে, তখন ইমারতটি ভেসে থাকে।আবার যখন পানি চলে যায়, তখন তা মাটিতে দাঁড়িয়ে থাকে। ইমারতটি তৈরি হয়েছে স্থানীয় বস্তু দিয়ে। এছাড়াও শিক্ষা কেন্দ্রের অন্তর্গত হল প্রাক প্রাথমিক বিদ্যালয়, হোস্টেল, নার্সারি ও কারিগরি প্রশিক্ষণ কেন্দ্র। ইমারতটির জন্য ২০১২ সালের ডিসেম্বরে। নির্মাণকাজ শুরু হয় ২০১৪ সালের ডিসেম্বর মাসে। ২০১৬ সালের ফেব্রুয়ারিতে নির্মাণ শেষ হয়। ইমারতটি নির্মাণে ব্যয় হয়েছিল ৪৩ লাখ ৩০ হাজার ৭০০ টাকা।

উভচর স্থাপত্য 
মালেকা কল্যাণ ট্রাস্ট জমি খরিদ করেছিল, যাতে তারা তাদের একটি প্রাক প্রাথমিক বিদ্যালয় ও অন্যান্য সামাজিক কর্মকাণ্ড চালাতে পারে। জমিটি বছরের পাঁচ মাস জলমগ্ন থাকে। এবং এর পারিপার্শ্বিক অবস্থা এখানে ইমারত নির্মাণের ক্ষেত্রে প্রতিকূল ছিল।

বাংলাদেশের স্থপতি সাইফ উল হক একটি ভাসমান কাঠামো তৈরি করেন যা বর্ষাকালে পানিতে ভেসে থাকে এবং শুষ্ক মৌসুমে এটি মাটিতে দাঁড়িয়ে থাকে যার দরুন ইমারতটি সারা বছর ঐ জমির উপরে টিকে থাকে। অধিকন্তু, এখানে বন্যা প্রতিরোধী স্বল্প মূল্যের সামগ্রী ব্যবহার করা হয়েছে যেমন বাঁশ, ড্রাম, টায়ার দড়ির মত জিনিস দিয়ে। এই ইমারতটি নির্মাণে স্থানীয় বাড়ি নির্মাণ কৌশল ব্যবহৃত হয়েছে। এই ইমারত নির্মাণে ব্যবহৃত উভচর স্থাপত্য কৌশলকে কাজে লাগিয়ে ভবিষ্যতে তা জলবায়ু পরিবর্তনে সমাধান দিতে পারে কেননা, জলবায়ু পরিবর্তনের ফলে সমুদ্রপৃষ্ঠের উচ্চতা দিন দিন বৃদ্ধি পাচ্ছে।.

ইমারতটি এমনভাবে নির্মিত যাতে শিক্ষার্থীরা পাঠদান কার্যক্রম চলাকালে প্রকৃতির সাহচর্য পায়।

মালেকা কল্যাণ ট্রাস্ট 
মালেকা কল্যাণ ট্রাস্ট একটি সমাজকল্যাণমূলক সংগঠন। তাদের কার্যক্রমের মধ্যে প্রাকপ্রাথমিক বিদ্যালয়, কারিগরি প্রশিক্ষব কেন্দ্র, নার্সারি ও একা থাকা নারীদের জন্য হোস্টেলের সুবিধা নিশ্চিতকরণ অন্তর্গত।

২০১৯ সালের আগা খান স্থাপত্য পুরস্কার পায় মালেকা কল্যাণ ট্রাস্টের আর্কেডিয়া শিক্ষা প্রকল্প। এটিতে স্থানীয়ভাবে পাওয়া সামগ্রী ও স্থানীয় নির্মাণ কৌশলকে কাজে লাগে জলমগ্ন পরিবেশে ইমারত নির্মাণের কৌশল ব্যবহৃত হয়েছে যা জলবায়ু পরিবর্তনে ভূমিকা পালন করে। রাজিয়া আলম আগা খান ও তাতারস্তান প্রজাতন্ত্রের স্টেট কাউন্সিলর মিন্তিমার শাইমিতেভের নিকট থেকে ২০১৯ সালের ১৩ সেপ্টেম্বর আগা খান স্থাপত্য পুরস্কার গ্রহণ করেন।

বাংলাদেশ জলবায়ু পরিবর্তনে উচ্চ ঝুঁকির দেশগুলোর মাঝে অন্যতম। এখানে জলবায়ু পরিবর্তনের দরুন প্রতিবছর মানুষজন ক্ষতিগ্রস্ত হচ্ছে। স্থানীয় সামগ্রীকে কাজে লাগিয়ে স্বল্পমূল্যে তৈরি এই ধরনের স্থাপত্য বাংলাদেশ ও অন্যান্য দেশের জলবায়ু পরিবর্তনে ক্ষতিগ্রস্ত মানুষদের জন্য দৃষ্টান্ত হতে পারে।

তথ্যসূত্র 

২০১৬-এ প্রতিষ্ঠিত শিক্ষাপ্রতিষ্ঠান
ঢাকার ভবন ও স্থাপনা
বাংলাদেশ ভিত্তিক শিক্ষাপ্রতিষ্ঠান
বালি (কবি)

বালি (; ১৯৩১-২০১৩) ভারতের একজন তামিলভাষী কবি এবং চলচ্চিত্র-গীতিকার ছিলেন, যিনি তামিল চলচ্চিত্র শিল্পে প্রায় পাঁচ দশক ধরে কাজ করেছেন এবং প্রায় ১৫,০০০ গানের গীতিকার হিসেবে তার সুনাম রয়েছে। তিনি গুটিকয়েক তামিল চলচ্চিত্রে অভিনেতা হিসেবেও কাজ করেছেন। ভারত সরকার তাকে পদ্মশ্রী পুরস্কার দিয়েছিলো।

১৯৩১ সালে জন্মগ্রহণ করা বালি ১৯৫০ সালে তৎকালীন মাদ্রাজ শহর (এখন চেন্নাই শহরে) তামিল চলচ্চিত্র শিল্পে যোগ দিয়েছিলেন। ২০১৩ সালের ১৮ই জুলাই তিনি মারা যান হৃদরোগে আক্রান্ত হয়ে।

তথ্যসূত্র

বহিঃসংযোগ
 

১৯৩১-এ জন্ম
ভারতীয় কবি
তামিলনাড়ুর কবি
তামিল কবি
ফিল্মফেয়ার পুরস্কার দক্ষিণ বিজয়ী
ভারতীয় গীতিকার
২০১৩-এ মৃত্যু
ভারতীয় তামিল ব্যক্তি
তামিলনাড়ু রাজ্য চলচ্চিত্র পুরস্কার বিজয়ী
সাহিত্য ও শিক্ষায় পদ্মশ্রী প্রাপক
২০শ শতাব্দীর ভারতীয় কবি
দ্রাবিড় আন্দোলন
বেইজিং–শিউং'আন আন্তঃনগর রেলপথ

বেইজিং–শিউং'আন আন্তঃনগর রেলপথ হল একটি উচ্চ-গতির রেলপথ, যা বেইজিং এবং শিউং'আনকে সংযুক্ত করে।

এটি বেইজিংয়ের নগর অঞ্চলকে বেইজিং ড্যাক্সিং আন্তর্জাতিক বিমানবন্দরের সঙ্গে সংযুক্ত করা দুটি রেলপথের একটি। অন্য রেলপথটি হল বেইজিং সাবওয়ের ড্যাক্সিং বিমানবন্দর এক্সপ্রেস।

উদ্বোধন 
বেইজিং ওয়েস্ট থেকে ড্যাক্সিং বিমানবন্দর পর্যন্ত বিভাগটি ২৬ শে সেপ্টেম্বর, ২০১৯ [২] খোলা হয় এবং বিমানবন্দর থেকে শিউং'আন বিভাগটি ২০২০ সালের নভেম্বরে খোলা হবে বলে আশা করা হচ্ছে।

গতি 
বিমানবন্দর এবং বেইজিংয়ের মধ্যবর্তী বিভাগটি ২৫০ কিলোমিটার/ঘণ্টা (১৬০ মাইল/ঘণ্টা) গতিবেগে পরিচালিত হয় এবং বিমানবন্দর এবং শিউং'আনের মধ্যবর্তী বিভাগটি ৩৫০ কিলোমিটার/ঘণ্টা (২২০ মাইল/ঘণ্টা) গতিবেগ পরিচালিত হবে।

বেইজিং পশ্চিম রেলস্টেশন থেকে নতুন বিমানবন্দর যেতে ২৮ মিনিট সময় লাগে।

স্টেশন
সংকেত
 - পরিচালনাগত স্টেশন। 
 - ২০২০ সালে চালু হবে।

নোট

তথ্যসূত্র

বহিঃসংযোগ

বেইজিংয়ে রেল পরিবহন
চীনের উচ্চগতির রেলপথ
ইলা মিশ্র

ইলা মিশ্র হলেন একজন ভারতীয় ইতিহাস পণ্ডিত ও উত্তর প্রদেশের দেওবন্দের একজন বক্তা। তিনি চৌধুরী চরণ সিং বিশ্ববিদ্যালয় থেকে রেশমি রুমাল আন্দোলনের ওপর ডক্টরেট ডিগ্রি লাভ করেছেন। তিনি ইলা দাতব্য ট্রাস্টের প্রতিষ্ঠাতা।

জন্ম ও শিক্ষা 
ইলা মিশ্রা ১৯৮৬ সালের ১২ মার্চ উত্তর প্রদেশের সাহারানপুরের এক হিন্দু পরিবারে জন্মগ্রহণ করেন। তিনি হরিয়ানার রোহতাক থেকে স্নাতক ও স্নাতকোত্তর ডিগ্রি লাভ করেন। তিনি চৌধুরূ চরণ সিং বিশ্ববিদ্যালয় থেকে ইতিহাসে ডক্টরেট ডিগ্রি লাভ করেন। তার গবেষণার বিষয় ছিল রেশমি রুমাল আন্দোলন।

কর্মজীবন 
২০১৭ সালের ফেব্রুয়ারি মাসে ইলা মিশ্রার বই রেশমি রুমাল ষড়যন্ত্র এর মোড়ক উন্মোচন করেছিলেন ভারতের সাবেক উপরাষ্ট্রপতি মহম্মদ হামিদ আনসারি। ইলা মিশ্রা ২০১৮ সালের ২৪ এপ্রিল "ইলা দাতব্য ট্রাস্ট" নামের এক সমাজকল্যাণমূলক প্রতিষ্ঠান প্রতিষ্ঠা করেছিলেন। এটি দরিদ্র মুসলিম মেয়েদের শিক্ষা ও স্বাস্থ্য নিয়ে কাজ করে থাকে।

সাহিত্যকর্ম 
 রেশমি রুমাল ষড়যন্ত্র (হিন্দি)

তথ্যসূত্র 

১৯৮৬-এ জন্ম
জীবিত ব্যক্তি
মুসলিম পণ্ডিত
হিন্দুধর্ম থেকে ইসলামে ধর্মান্তরিত